# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2017. július 27-i rendkívüli ülésére)

**TÁRGY: A 40/2017. SZÁMÚ KÉPVISELŐ-TESTÜLETI HATÁROZAT 2. SZÁMÚ MÓDOSÍTÁSA**

A Képviselő-testület a 40/2017. számú határozatával döntött a „Helyi gazdaságfejlesztés” című, TOP-1.1.3-16 számú pályázat benyújtásáról.

A döntés alapján a beruházás megvalósítása érdekében a Bács-Kiskun Megyei Területfejlesztési Nonprofit Kft-vel közösen - konzorciumi megállapodás megkötésével - kívánja az önkormányzat a támogatási kérelmet benyújtani.

A piacfenntartói és üzemeltetési feladatokat a vásárokról, a piacokról, és a bevásárlóközpontokról szóló 55/2009. (III. 13.) Korm. rendeletben meghatározott fogalommal, illetve feladatokkal a 9504-7/2011. iktatószámú 2011. november 4. napján kelt megállapodás alapján, 2012. január 1. napjától a Kiskőrösi Önkormányzat Kommunális Szolgáltató Kft. (adószám: 10495995-2-03, GFO kód: 113), (továbbiakban Kőröskom Kft.) látja el. A Kőröskom Kft-nek az épület állapotára, a szükségletekre és a piacfenntartás jogszabályi előírásaira vonatkozó ismeretei szükségesek a projekt megfelelő szakmai színvonalon történő megvalósításához. A projekt előkészítése során, a fejlesztés irányainak meghatározásakor figyelembe vettük a Kőröskom Kft. piacfenntartásra vonatkozó tapasztalatait.

A TOP-1.1.3-16 kódszámú, „Helyi gazdaságfejlesztés” című pályázati felhívás 4.1. Támogatást igénylők köre alfejezete alapján önállóan vagy konzorciumi partnerként jogosult támogatási kérelem benyújtására „nem kkv kategóriába tartozó, többségi önkormányzati tulajdonú jogi személyiségű vállalkozás”, így a Kőröskom Kft. is.

A fentiek alapján javaslom, hogy a Képviselő-testület a TOP-1.1.3-16 azonosítószámú pályázati felhívásra benyújtani tervezett támogatási kérelemhez a határozat-tervezetben foglaltak szerint döntsön és módosítsa a 40/2017. számú határozatát.

**Kiskőrös, 2017. július 25.**

 **Domonyi László sk.**

 **polgármester**

**HATÁROZAT-tervezet**

A Képviselő-testület

1. „Pályázat benyújtása a TOP-1.1.3-16 kódszámú „Helyi gazdaságfejlesztés” című pályázati kiírásra tárgyú 40/2017. számú határozatának 3. pontját az alábbiak szerint módosítja:

„3. egyetért azzal, hogy a beruházás megvalósítása érdekében az önkormányzat konzorciumot hozzon létre a Bács-Kiskun Megyei Területfejlesztési Nonprofit Kft-vel és a Kiskőrösi Önkormányzat Kommunális Szolgáltató Kft-vel.”

1. Felhatalmazza a polgármestert az 1. pontban foglaltak megvalósítása érdekében a szükséges intézkedéseket megtételére.

**Felelős:** polgármester

**Határidő:** azonnal

*Ennek megfelelően a 40/2017. sz. Képviselő- testületi határozat a módosításokkal egységes szerkezetben, a következőket tartalmazza:*

**40/2017. sz. Képv. test. hat.**

Pályázat benyújtása piacfejlesztésre „TOP-1.1.3-16 kódszámú, helyi gazdaságfejlesztés című pályázati konstrukcióban”

**HATÁROZAT**

A Képviselő-testület:

1. egyetért azzal, hogy Kiskőrös Város Önkormányzata a 2035/34., 2035/34/A, 2035/35. és 2035/36. hrsz alatti ingatlanokon piacfejlesztést valósítson meg, amely beruházás összköltsége minimálisan 280.000.000, -Ft.
2. egyetért azzal, hogy a beruházás megvalósítása érdekében az Önkormányzat pályázatot nyújtson be - a TOP-1.1.3-16 kódszámú „Helyi gazdaságfejlesztés” c. pályázati kiírás keretében - bruttó 280.000.000,- forint vissza nem térítendő pályázati forrás elnyerésére.
3. egyetért azzal, hogy a beruházás megvalósítása érdekében az önkormányzat konzorciumot hozzon létre a Bács-Kiskun Megyei Területfejlesztési Nonprofit Kft-vel és a Kiskőrösi Önkormányzat Kommunális Szolgáltató Kft-vel.
4. felkéri a polgármestert, hogy a 2017. évi költségvetési rendelet soron következő módosítását - a fentiek figyelembevételével - terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások, valamint nyertes pályázat esetén a Támogatási szerződés aláírására.

**Felelős:** polgármester

**Határidő:** folyamatos, ill. 2017. szeptember 30. (a pályázat benyújtásának határideje)